
Comisia pentru buget,

finanţe şi bănci
Bucureşti, 08.02.2022 

Nr. 4c-2/ 61
PLx.  16/2022
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru ratificarea Acordului între Guvernul României şi Guvernul Regatului Haşemit al Iordaniei privind cooperarea în domeniul prevenirii, limitării şi înlăturării efectelor dezastrelor, semnat la 4 aprilie 2021, la Amman,  trimis pentru dezbatere pe fond, în procedură de urgență, cu adresa nr.PLx.16/2022, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.

VICEPREŞEDINTE

Sebastian-Ioan BURDUJA
Parlamentul României

RAPORT
asupra proiectului de Lege pentru ratificarea Acordului între Guvernul României şi Guvernul Regatului Haşemit al Iordaniei privind cooperarea în domeniul prevenirii, limitării şi înlăturării efectelor dezastrelor, semnat la 4 aprilie 2021, la Amman
În conformitate cu prevederile art. 95 și art.117 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectului de Lege pentru ratificarea Acordului între Guvernul României şi Guvernul Regatului Haşemit al Iordaniei privind cooperarea în domeniul prevenirii, limitării şi înlăturării efectelor dezastrelor, semnat la 4 aprilie 2021, la Amman.

Conform prevederilor art. 75 din Constituţia României, republicată, şi ale art. 92 alin.(8) din Regulamentul Camerei Deputaţilor, republicat, cu modificările și completările ulterioare, Camera Deputaţilor este prima Cameră sesizată.

La dezbaterea proiectului de Lege s-a avut în vedere avizul favorabil al Consiliului Legislativ. 
Proiectul de Lege supus dezbaterii are ca obiect de reglementare ratificarea Acordului între Guvernul României şi Guvernul Regatului Haşemit al Iordaniei privind cooperarea în domeniul prevenirii, limitării şi înlăturării efectelor dezastrelor, semnat la 4 aprilie 2021, la Amman. 

Acordul reglementează mai multe aspecte: scopul cooperării, desemnarea autorităţilor competente (Ministerul Afacerilor Interne – Departamentul pentru Situații de Urgență) pentru punerea în aplicare a prevederilor Acordului, constituirea Comisiei Mixte Permanente de cooperare în domeniul prevenirii, limitării şi înlăturarea efectelor dezastrelor şi sarcinile acesteia, solicitarea ajutorului şi schimbul de informaţii, modalităţile de acordare a ajutorului şi alte forme de cooperare, coordonarea şi desfăşurarea operaţiunilor de acordare a ajutorului, trecerea frontierei de stat de către membrii echipelor de acordarea a ajutorului, utilizarea aeronavelor, colaborarea cu organizaţii internaţionale şi naţionale, protecţia datelor şi a informaţiilor clasificate, dispoziţii cu caracter procedural.

În conformitate cu prevederile art.62 și 131 alin.(1) din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa cu prezență fizică și online din ziua de 8 februarie 2022. 

La ședința Comisiei deputații şi-au înregistrat prezența conform listei de prezență. 

La dezbaterea proiectului de lege au participat, în calitate de invitați, doamna Laura Nicuț, din partea Ministerului Afacerilor Interne și domnul Lucian -Ovidiu Heiuș – secretar de stat în cadrul Ministerului Finanțelor.

În urma dezbaterii proiectului de lege şi a opiniilor exprimate, deputații au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege pentru ratificarea Acordului între Guvernul României şi Guvernul Regatului Haşemit al Iordaniei privind cooperarea în domeniul prevenirii, limitării şi înlăturării efectelor dezastrelor, semnat la 4 aprilie 2021, la Amman, în forma prezentată de Guvern.

În raport cu obiectul şi conţinutul său, proiectul de Lege face parte din categoria legilor ordinare.

